Annihilator

Οι Annihilator είναι καναδικό speed metal συγκρότημα, το οποίο σχηματίστηκε το 1984 στην Οττάβα.

Βιογραφία
Οι Annihilator δημιουργήθηκαν από τον κιθαρίστα Τζεφ Γουότερς και τον τραγουδιστή Τζον Μπέιτς, οι οποίοι συνεργάστηκαν αρχικά με τον μπασίστα Ντέιβ Σκοτ και το ντράμερ Πωλ Μάλεκ. Μετά την ηχογράφηση του ντέμο "Welcome to your Death",Welcome to Your Death - Annihilator οι Μπέιτς και Σκοτ αποχώρησαν, με τους δύο εναπομείναντες να ηχογραφούν το ντέμο "Phantasmagoria", το 1986.Annihilator - Phantasmagoria - 1986 Demo - YouTube

Το 1987 ο Γουότερς μετακόμισε στο Βανκούβερ, εντάσσοντας στο συγκρότημα τον Ράντι Ράμπατζ στα φωνητικά και τον Ρέι Χάρτμαν στα τύμπανα. Στην επόμενη διετία, ηχογράφησαν τον πρώτο τους δίσκο, με τον Γουότερς να αναλαμβάνει και τα μέρη του μπάσου. Μετά την ολοκλήρωση των ηχογραφήσεων, στο συγκρότημα εντάχθηκαν ο μπασίστας Γουέιν Ντέρλι και ο κιθαρίστας Ντέιβ Ντέιβις.


Το καλοκαίρι του 1993 κυκλοφόρησαν το "Set the World on Fire", γνωρίζοντας μικρή επιτυχία στην Ευρώπη. Την επόμενη χρονιά, ο Γουότερς ανέλαβε και τα φωνητικά, ο Ράντι Μπλακ τα τύμπανα και ο Καμ Ντίξον το μπάσο για το "King of the Kill". Ακολούθησαν τα "Refresh the Demon" (1996) και "Remains", με τον Γουότερς και τον Ντέιβις ως τα μοναδικά σταθερά μέλη του σχήματος.

Οι Annihilator έπαιξαν ξανά ζωντανά το 1999, μετά από τρία χρόνια και κυκλοφόρησαν το "Criteria for a Black Widow", με τη σύνθεση που είχε ηχογραφήσει το ντεμπούτο τους, με εξαίρεση τον Ντάρλι του οποίου τη θέση πήρε ο Ράσελ Μπέργκβιστ. Μετά την περιοδεία για το άλμπουμ, ο Ράμπατζ απολύθηκε και τη θέση του πήρε ο Τζο Κόμοου, ενώ τη δεύτερη κιθάρα ανέλαβε ο Κάραν Μέρφι και τα τύμπανα ο Ράντι Μπλακ.Randy Black (Annihilator)- Profil muzyka - Spirit of Metal

Επόμενοι δίσκοι των Annihilator ήταν τα "Carnival Diablos" (2001) και "Waking the Fury" (2002), πριν η σύνθεση του συγκροτήματος διαλυθεί για άλλη μια φορά. Ο Γουότερς αποφάσισε να προσλάβει τον Μάικ Πάντεν στη ρυθμική κιθάρα και οι υπόλοιπες θέσεις να καλύπτονται μόνο στις ζωντανές εμφανίσεις τους. Έτσι, το συγκρότημα κυκλοφόρησε τα "All for You" (2004), "Schizo Deluxe" (2005), "Metal" (2007) και "Annihilator" (2010).

Το καλοκαίρι του 2011, εμφανίστηκαν ζωντανά στην πατρίδα τους μετά από 18 χρόνια, στα φεστιβάλ του Κεμπέκ και του Μόντρεαλ.
Τον Αύγουστο του 2013, κυκλοφόρησε το 14ο στούντιο άλμπουμ των Annihilator, με τίτλο "Feast".

Τον Απρίλιο του 2015, το συγκρότημα ξεκίνησε να δουλεύει πάνω στον 15ο δίσκο του με τίτλο "Suicide Society", του οποίου η κυκλοφορία ανακοινώθηκε για τις 18 Σεπτεμβρίου 2015, με τον Γουότερς να επανέρχεται στα φωνητικά των Annihilator.ANNIHILATOR: Ο Jeff Waters ξανά στα φωνητικά - Τον Σεπτέμβριο το νέο album Ακολούθησε το "For the Demented" στις αρχές Νοεμβρίου του 2017 μέσω της Neverland Music/Silver Lining Music.ANNIHILATOR: Νέος δίσκος τον Νοέμβριο

Δισκογραφία
Στούντιο δίσκοι
 Alice in Hell (1989)
 Never, Neverland (1990)
 Set the World on Fire (1993)
 King of the Kill (1994)
 Refresh the Demon (1996)
 Remains (1997)
 Criteria for a Black Widow (1999)
 Carnival Diablos (2001)
 Waking the Fury (2002)
 All for You (2004)
 Schizo Deluxe (2005)
 Metal (2007)
 Annihilator (2010)
 Feast (2013)
 Suicide Society (2015)
 For the Demented (2017)
 Ballistic, Sadistic (2020)Ζωντανοί δίσκοι
 In Command (1996)
 Double Live Annihilation (2003)
 Live At Masters of Rock (2009)

Συλλογές
 Bag of Tricks (1994)
 The Best of Annihilator (2004)
 Total Annihilation (2010)
 Triple Threat (2017)

Παραπομπές

Πηγές

 Bio - Annihilator 
 Annihilator - All Music Guide
 Annihilator | Discography | AllMusic

Κατηγορία:Καναδικά μουσικά συγκροτήματα
Κατηγορία:Καναδικά speed metal συγκροτήματα